Ο **Γυμναστικός Σύλλογος Αμαρυλλίς** είναι ελληνικό αθλητικό σωματείο με έδρα τα Βριλλήσια, όπου και βρίσκεται η έδρα του, το Κλειστό Γυμναστήριο Βριλησσίων. Αγωνίζεται με χρώματα το κόκκινο και το λευκό. Διατηρεί αγωνιστικά τμήματα καλαθοσφαίρισης για αθλήτριες όλων των ηλικιών.

Τμήμα γυναικείας καλαθοσφαίρισης
--------------------------------

### Ιστορικό

Ο σύλλογος δραστηριοποιείται αποκλειστικά στο χώρο της γυναικείας καλαθοσφαίρισης. Την άνοιξη του 2007 η Αμαρυλλίς ολοκλήρωσε τις αγωνιστικές τις υποχρεώσεις στην κορυφή του βαθμολογικού πίνακα της Α' Κατηγορίας Γυναικών της Ε.Σ.Κ.Α. εξασφαλίζοντας παράλληλα την άνοδό της στην Α2 Εθνική Κατηγόρία. Προπονήτρια της ομάδας εκείνης ήταν η Ελένη Καπογιάννη.

Η πρώτη περίοδος της Αμαρυλλίδος στην κατηγορία, 2007-08, ήταν ελπιδοφόρα, εφόσον η ομάδα κατέκτησε, αν και νεοφώτιστη, την 4η θέση του Νοτίου Ομίλου.

Περίοδος 2008-09Κατά τη διάρκεια της αγωνιστικής περιόδου 2008-09 η Αμαρυλλίς, κατέλαβε την 3η θέση στο Νότιο Όμιλο της Α2 Εθνικής Κατηγορίας, ολοκληρώνοντας τη χρονιά με ένα σερί επτά νικών. Σε αγώνα μπαράζ που διεξήχθη μεταξύ των τρίτων των δύο ομίλων της Α2 στο Κλειστό Γυμναστήριο της Αταλάντης, η Αμαρυλλίς νίκησε την Αρτέμιδα Βόλου αποκτώντας το πλεονέκτημα για την άνοδο στην Α1 Εθνική Κατηγορία σε περίπτωση που κάποια ομάδα αποχωρούσε. Πράγματι, η δευτεραθλήτρια του Βορείου Ομίλου Κομοτηνή ζήτησε να εξακολουθήσει να αγωνίζεται στα πλαίσια της Α2 Γυναικών την επόμενη περίοδο κι έτσι τη θέση της επρόκειτο να πάρει η Αμαρυλλίς. Εντούτοις μετά τον ξαφνικό θάνατο του Προέδρου και ιδρυτή της, Φώτη Γρίβα, η ομάδα πάγωσε τις διαδικασίες αποδοχής της κενής θέσης στην Α1 Εθνική. Στα πλαίσια του Κυπέλλου Ελλάδος, η ομάδα αποκλείστηκε κατά την Γ' Φάση του θεσμού, όταν γνώρισε την ήττα από την ομάδα του Παλαιού Φαλήρου με σκορ 40-54.
Περίοδος 2009-10Την περίοδο 2009-10 η ομάδα των Βριλλησίων ολοκλήρωσε τις αγωνιστικές της υποχρεώσεις στη 2η θέση της βαθμολογικής κατάταξης του Νοτίου Ομίλου της Α2 Εθνικής. Σε αντίθεση με τις προηγούμενες χρονιές, οπότε και το δικαίωμα ανόδου κέρδιζαν δύο αθλητικοί σύλλογοι από κάθε όμιλο, σύνολο τέσσερις, την περίοδο 2009-10 προβιβάστηκαν μόνο οι δύο πρωταθλήτριες ομάδες. Σκοπός της αλλαγής αυτής είναι η μείωση των ομάδων των εθνικών κατηγοριών της γυναικείας καλαθοσφαίρισης από 14 σε 12, καθώς στα προηγούμενα χρόνια οικονομικοί λόγοι οδηγούσαν πολλούς συλλόγους στην αποχώρηση από τα πρωταθλήματα στα μέσα της χρονιάς. Όπως και το προηγούμενο έτος, η ομοσπονδία όρισε τη διεξαγωγή ενός αγώνα μπαράζ ανάμεσα στις δύο ομάδες που κατετάγησαν δεύτερες στους δύο ομίλους της Α2. Ο νικητής θα αγωνιζόταν στην Α1 σε περίπτωση που θα υπήρχε ομάδα που θα αδυνατούσε να λάβει μέρος στην πρώτη τη τάξει κατηγορία. Έτσι οι σύλλογοι Παναθλητικός Σ.Φ. Συκεών και Γ.Σ. Αμαρυλλίς διαγωνίστηκαν σε ουδέτερο γήπεδο στο Βόλο, με την Αμαρυλλίδα να επικρατεί με σκορ 54-61. Μετά την αποχώρηση του Α.Ο. Παλαιού Φαλήρου από την Α1 Εθνική, η Ε.Ο.Κ. ανακοίνωσε πως τη θέση του στο πρωτάθλημα θα έπαιρνε δικαιωματικά η Αμαρυλλίδα. Στο Κύπελλο Ελλάδος ο σύλλογος αποκλείστηκε κατά την πρώτη φάση του θεσμού, γνωρίζοντας την ήττα με 50-46 από τον Α.Ο. Παγκρατίου.
Περίοδος 2010-11Κατά την επόμενη αγωνιστική περίοδο, 2010-11, ο Γ.Σ. Αμαρυλλίς Βριλησσίων έλαβε μέρος για πρώτη φορά στην ιστορία του στο Πρωτάθλημα της Α1 Εθνικής Κατηγορίας, ολοκληρώνοντας τις αγωνιστικές του υποχρεώσεις στη 12η και τελευταία θέση της βαθμολογικής κατάταξης, με αποτέλεσμα να υποβιβαστεί απευθείας στην Α2 Εθνική. Στο Κύπελλο Ελλάδος ο σύλλογος δήλωσε αδυναμία συμμετοχής στον πρώτο του αγώνα, με αποτέλεσμα ο αγώνας να ματαιώθεί και να κατοχυρωθεί με σκορ 20-0 υπέρ της ομάδας του Αρκαδίου Ρεθύμνου.
Περίοδος 2011-12Κατά την αγωνιστική περίοδο, 2011-12, η Αμαρυλλίς επρόκειτο να συμμετάσχει στον Όμιλο Νότου της Α2 Εθνικής Κατηγόρίας. Ωστόσο ο σύλλογος γνωστοποίησε στην Ε.Ο.Κ. την αποχώρησή του με αποτέλεσμα να διεξαχθεί το Πρωτάθλημα με 11 ομάδες. Λίγες ημέρες πριν η ομάδα είχε ανακοινώσει και την αποχώρησή της από το Κύπελλο Ελλάδος.

Παραπομπές
----------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. 1 2 3 4 5  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ε.Ο.Κ.
3. 1 2  Μπορίνος, Μάριος. «Πρώτη επιλαχούσα για Α1 η Αμαρυλλίδα», άρθρο στον ιστότοπο WePlayBall.gr, 12 Μαΐου 2009.
4. ↑  Μπορίνος, Μάριος. «Στην Α1 η Αμαρυλλίδα, παραμένει στην Α2 η Κομοτηνή!»[*νεκρός σύνδεσμος*], άρθρο στον ιστότοπο WePlayBall.gr, 1 Ιουλίου 2009.
5. ↑  Λιάκου, Βαρβάρα. «Οριστικά στην Α2 η Αμαρυλλίδα και στην Α1 η Άρτεμις Βόλου», άρθρο στον ιστότοπο WePlayBall, 14 Ιουλίου 2009
6. ↑  «Η Πορεία ως το Final Four» Αρχειοθετήθηκε 2011-08-23 στο Wayback Machine. άρθρο στον ιστότοπο WePlayBall, 6 Φεβρουαρίου 2009.
7. 1 2  «Και με την βούλα 12 ομάδες στην Α1 και στην Α2» Αρχειοθετήθηκε 2012-07-24 at Archive.is, άρθρο στον ιστότοπο WePlayBall.gr, 18 Ιουνίου 2009.
8. 1 2 3  «Νίκησε η Αμαρυλλίδα», άρθρο στον ιστότοπο SuperBasket.gr, 2 Μαΐου 2010.
9. ↑  «Ανακοίνωση Επιτροπής Πρωταθλημάτων» Αρχειοθετήθηκε 2011-07-14 στο Wayback Machine. ανακοίνωση στον επίσημο ιστότοπο της Ε.Ο.Κ. 6 Οκτωβρίου 2011.
10. ↑  «Αποτελέσματα Κυπέλλου: Δύσκολη πρόκριση για Παγκράτι, θρίαμβος Λευκάδας!», άρθρο στον ιστότοπο WePlayBall.gr, 11 Οκτωβρίου 2009.
11. ↑  «Πέρασε χωρίς αγώνα το Αρκάδι στο Κύπελλο»[*νεκρός σύνδεσμος*], άρθρο στην εφημερίδα «Ρεθυμνιώτικα Νέα», 23 Σεπτεμβρίου 2010.
12. ↑  «Με 11 ομάδες το πρωτάθλημα» Αρχειοθετήθηκε 2011-09-27 στο Wayback Machine. άρθρο στον ιστότοπο SuperBasket.gr, 8 Σεπτεμβρίου 2011.
13. ↑  «Αποχώρησε από το Κύπελλο η Αμαρυλλίδα, δύσκολα θα παίξει Α2!», άρθρο στον ιστότοπο WePlayBall.gr, 7 Σεπτεμβρίου 2011.